CELEX: 32021D1895
Language: fi
Date: 2021-10-28 00:00:00
Title: Komission täytäntöönpanopäätös (EU) 2021/1895, annettu 28 päivänä lokakuuta 2021, Ison-Britannian ja Pohjois-Irlannin yhdistyneen kuningaskunnan antamien koronatodistusten ja Euroopan parlamentin ja neuvoston asetuksen (EU) 2021/953 mukaisesti annettujen todistusten vastaavuuden vahvistamisesta vapaata liikkuvuutta koskevan oikeuden käyttämisen helpottamiseksi unionissa (ETA:n kannalta merkityksellinen teksti)

29.10.2021   
               
               
                  FI
               
               
                  Euroopan unionin virallinen lehti
               
               
                  L 384/112
               
            
         KOMISSION TÄYTÄNTÖÖNPANOPÄÄTÖS (EU) 2021/1895,
         annettu 28 päivänä lokakuuta 2021,
         Ison-Britannian ja Pohjois-Irlannin yhdistyneen kuningaskunnan antamien koronatodistusten ja Euroopan parlamentin ja neuvoston asetuksen (EU) 2021/953 mukaisesti annettujen todistusten vastaavuuden vahvistamisesta vapaata liikkuvuutta koskevan oikeuden käyttämisen helpottamiseksi unionissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi, todentamiseksi ja hyväksymiseksi helpottamaan henkilöiden vapaata liikkuvuutta covid-19-pandemian aikana 14 päivänä kesäkuuta 2021 annetun Euroopan parlamentin ja neuvoston asetuksen (EU) 2021/953 (1) ja erityisesti sen 8 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2021/953 vahvistetaan kehys covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) antamiseksi, todentamiseksi ja hyväksymiseksi, jotta todistusten haltijoiden olisi helpompi käyttää oikeuttaan vapaaseen liikkuvuuteen covid-19-pandemian aikana. Sillä myös osaltaan helpotetaan SARS-CoV-2:n leviämisen rajoittamiseksi unionin oikeuden vaatimuksia noudattaen käyttöön otettujen vapaata liikkuvuutta koskevien jäsenvaltioiden rajoitusten vähittäistä purkamista koordinoidulla tavalla.
                  
               
                     (2)
                  
                  
                     Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen antamat koronatodistukset voidaan hyväksyä, jos komissio katsoo, että kyseiset todistukset annetaan asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tämän päätöksen vastaavuushavaintoja olisi sovellettava covid-19-rokotusta, -testausta ja -taudista parantumista koskeviin todistuksiin, joita Ison-Britannian ja Pohjois-Irlannin yhdistynyt kuningaskunta antaa unionin kansalaisille ja heidän perheenjäsenilleen. Tällaisia vastaavuushavaintoja olisi asetuksen (EU) 2021/954 perusteella sovellettava vastaavasti myös covid-19-rokotusta, -testausta ja -taudista parantumista koskeviin todistuksiin, joita Ison-Britannian ja Pohjois-Irlannin yhdistynyt kuningaskunta mainitussa asetuksessa vahvistetuin edellytyksin antaa jäsenvaltioiden alueella laillisesti oleskeleville tai asuville kolmansien maiden kansalaisille.
                  
               
                     (3)
                  
                  
                     Ison-Britannian ja Pohjois-Irlannin yhdistynyt kuningaskunta toimitti komissiolle 28 päivänä heinäkuuta 2021 yksityiskohtaiset tiedot covid-19-rokotusta, -testausta ja -taudista parantumista koskevien yhteentoimivien todistusten antamisesta yhteisen ”UK COVID Certificates” -järjestelmän mukaisesti. Järjestelmä koostuu neljästä osasta: Englannissa, Walesissa ja Mansaarella on käytössä ”Covid Pass”, Jerseyllä ja Guernseyllä ”2D Barcode API”, Skotlannissa ”NHS Scotland Covid Status” ja Pohjois-Irlannissa ”COVIDCert”. Ison-Britannian ja Pohjois-Irlannin yhdistynyt kuningaskunta ilmoitti komissiolle katsovansa, että sen koronatodistukset annetaan sellaisen standardin ja sellaisen teknologisen järjestelmän mukaisesti, jotka ovat yhteentoimivia asetuksella (EU) 2021/953 perustetun luottamuskehyksen kanssa, niin että todistusten aitous, pätevyys ja eheys voidaan todentaa. Ison-Britannian ja Pohjois-Irlannin yhdistynyt kuningaskunta ilmoitti komissiolle tältä osin, että Ison-Britannian ja Pohjois-Irlannin yhdistyneen kuningaskunnan ”UK COVID Certificates” -järjestelmän mukaisesti antamat koronatodistukset sisältävät asetuksen (EU) 2021/953 liitteessä tarkoitetut tiedot.
                  
               
                     (4)
                  
                  
                     Ison-Britannian ja Pohjois-Irlannin yhdistynyt kuningaskunta ilmoitti komissiolle myös hyväksyvänsä rokotustodistukset, joita jäsenvaltiot ja ETA-maat antavat asetuksen (EU) 2021/953 mukaisesti. Lisäksi Ison-Britannian ja Pohjois-Irlannin yhdistynyt kuningaskunta ilmoitti komissiolle, että se kohtelee EU:n digitaalisten rokotus-, parantumis- ja testaustodistusten haltijoita yhdenvertaisesti Ison-Britannian ja Pohjois-Irlannin yhdistyneen kuningaskunnan antamien todistusten haltijoiden kanssa. Ison-Britannian ja Pohjois-Irlannin yhdistynyt kuningaskunta huomautti, että kaikki matkustajat, jotka on täysin rokotettu Yhdistyneen kuningaskunnan tunnustamalla tai EU:n laajuisen luvan saaneella rokotteella, vapautetaan karanteenista ja kahdeksannen päivän testistä, jos he saapuvat maasta, joka on epidemiologisen tilanteensa mukaan luokiteltu oranssiksi. Ison-Britannian ja Pohjois-Irlannin yhdistynyt kuningaskunta myös tarkensi, että negatiiviset testit ja positiivisen testin jälkeen saatu luonnollinen immuniteetti eivät vapauta karanteenista.
                  
               
                     (5)
                  
                  
                     Komissio suoritti 4 päivänä lokakuuta 2021 Ison-Britannian ja Pohjois-Irlannin yhdistyneen kuningaskunnan pyynnöstä teknisiä testejä, jotka osoittivat, että covid-19-rokotusta, -testausta ja -taudista parantumista koskevat todistukset, joita Ison-Britannian ja Pohjois-Irlannin yhdistynyt kuningaskunta antaa ”UK COVID Certificates” -järjestelmän (joka koostuu neljästä osasta) mukaisesti, ovat yhteentoimivia asetuksella (EU) 2021/953 perustetun luottamuskehyksen kanssa, niin että todistusten aitous, pätevyys ja eheys voidaan todentaa. Komissio vahvisti myös, että Ison-Britannian ja Pohjois-Irlannin yhdistyneen kuningaskunnan ”UK COVID Certificates” -järjestelmän kunkin neljän osan mukaisesti antamat koronatodistukset sisältävät tarvittavat tiedot. Komission arvio vahvistettiin Ison-Britannian ja Pohjois-Irlannin yhdistyneen kuningaskunnan 14 päivänä lokakuuta 2021 tekemän lisäilmoituksen jälkeen.
                  
               
                     (6)
                  
                  
                     Lisäksi Ison-Britannian ja Pohjois-Irlannin yhdistynyt kuningaskunta ilmoitti komissiolle, että se antaa yhteentoimivia rokotustodistuksia covid-19-rokotteiden perusteella. Toistaiseksi todistuksia annetaan koronarokotteiden Comirnaty, Covid-19 Vaccine Janssen, Spikevax ja Vaxzevria perusteella. Ison-Britannian ja Pohjois-Irlannin yhdistynyt kuningaskunta ilmoitti lisäksi antavansa rokotustodistuksia kliinisten tutkimusten kohteena olevista koerokotteista lääketutkimukseen osallistuville henkilöille, jotka ovat saaneet koerokotteen. Tämä koskee tällä hetkellä Novavax CZ AS:n kehittämää koerokotetta.
                  
               
                     (7)
                  
                  
                     Ison-Britannian ja Pohjois-Irlannin yhdistynyt kuningaskunta ilmoitti komissiolle, että se tulee antamaan yhteentoimivia testaustodistuksia ainoastaan nukleiinihappotesteistä, mutta ei pika-antigeenitesteistä.
                  
               
                     (8)
                  
                  
                     Lisäksi Ison-Britannian ja Pohjois-Irlannin yhdistynyt kuningaskunta ilmoitti komissiolle, että se antaa yhteentoimivia taudista parantumista koskevia todistuksia. Nämä todistukset ovat voimassa enintään 180 päivää ensimmäisen positiivisen testin päivämäärästä.
                  
               
                     (9)
                  
                  
                     Lisäksi Ison-Britannian ja Pohjois-Irlannin yhdistynyt kuningaskunta ilmoitti komissiolle, että kun todistuksia todennetaan Ison-Britannian ja Pohjois-Irlannin yhdistyneessä kuningaskunnassa, niihin sisältyviä henkilötietoja käsitellään ainoastaan sen todentamiseksi ja vahvistamiseksi, että todistuksen haltijalla on rokotus tai testitulos tai että hän on parantunut taudista, eikä niitä säilytetä jälkikäteen.
                  
               
                     (10)
                  
                  
                     Näin ollen tarvittavat edellytykset sen vahvistamiseksi, että Ison-Britannian ja Pohjois-Irlannin yhdistyneen kuningaskunnan ”UK COVID Certificates” -järjestelmän mukaisesti antamat koronatodistukset voidaan katsoa asetuksen (EU) 2021/953 mukaisesti annettuja todistuksia vastaaviksi, täyttyvät.
                  
               
                     (11)
                  
                  
                     Sen vuoksi koronatodistukset, jotka Ison-Britannian ja Pohjois-Irlannin yhdistynyt kuningaskunta antaa ”UK COVID Certificates” -järjestelmän mukaisesti, olisi hyväksyttävä asetuksen (EU) 2021/953 5 artiklan 5 kohdassa, 6 artiklan 5 kohdassa ja 7 artiklan 8 kohdassa tarkoitetuin edellytyksin.
                  
               
                     (12)
                  
                  
                     Tämän päätöksen soveltamiseksi Ison-Britannian ja Pohjois-Irlannin yhdistynyt kuningaskunta olisi liitettävä asetuksella (EU) 2021/953 perustettuun EU:n digitaalisen koronatodistuksen luottamuskehykseen.
                  
               
                     (13)
                  
                  
                     Unionin etujen suojaamiseksi erityisesti kansanterveyden alalla komissio voi käyttää valtuuksiaan keskeyttääkseen tämän päätöksen soveltamisen tai kumotakseen sen, jos asetuksen (EU) 2021/953 8 artiklan 2 kohdan edellytykset eivät enää täyty.
                  
               
                     (14)
                  
                  
                     Ison-Britannian ja Pohjois-Irlannin yhdistyneen kuningaskunnan liittämiseksi asetuksella (EU) 2021/953 perustettuun EU:n digitaalisen koronatodistuksen luottamuskehykseen mahdollisimman nopeasti, tämän päätöksen olisi tultava voimaan päivänä, jona se julkaistaan Euroopan unionin virallisessa lehdessä.
                  
               
                     (15)
                  
                  
                     Tässä päätöksessä säädetyt toimenpiteet ovat asetuksen (EU) 2021/953 14 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Covid-19-rokotusta, -testausta ja -taudista parantumista koskevat todistukset, joita Ison-Britannian ja Pohjois-Irlannin yhdistynyt kuningaskunta antaa ”UK COVID Certificates” -järjestelmänsä mukaisesti, katsotaan asetuksen (EU) 2021/953 mukaisesti annettuja todistuksia vastaaviksi vapaata liikkuvuutta koskevan oikeuden käyttämisen helpottamiseksi unionissa.
         
         
            2 artikla
            Ison-Britannian ja Pohjois-Irlannin yhdistynyt kuningaskunta liitetään asetuksella (EU) 2021/953 perustettuun EU:n digitaalisen koronatodistuksen luottamuskehykseen.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 28 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 211, 15.6.2021, s. 1.
         
            (2)  Euroopan parlamentin ja neuvoston asetus (EU) 2021/954, annettu 14 päivänä kesäkuuta 2021, kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi jäsenvaltioiden alueella laillisesti oleskeleville tai asuville kolmansien maiden kansalaisille covid-19-pandemian aikana sekä kyseisten todistusten todentamiseksi ja hyväksymiseksi (EUVL L 211, 15.6.2021, s. 24).